Ilgvars Misāns

Ilgvars Misāns dzimis  ir latviešu vēsturnieks, Latvijas Universitātes profesors. Specializējies viduslaiku vēsturē.

Ilgvars Misāns ir dzimis Magadanas apgabalā, Krievijas PFSR, ģeologa ģimenē. Skolā mācījies Rīgā. Vēsturnieka izglītību no 1973. līdz 1978. gadam ieguva LVU Vēstures un filozofijas fakultātē.

No 1979. gada LVU Vēstures un filozofijas fakultātes docētājs. Pēc studijām aspirantūrā LVU (1981—1984) 1988. gadā aizstāvējis disertāciju par tēmu “Pilsētu ekonomiskā politika Livonijas landtāgos 15. gs. un 16. gs. pirmajā pusē” un ieguvis vēstures zinātņu kandidāta grādu. 1992. gadā pēc nostrifikācijas Ilgvaram Misānam piešķirts doktora grāds. No 1999. gada asociētais profesors, no 2002. līdz 2022. gadam profesors. Divus semestrus 2015./2016. un 2017. gadā pildījis profesora pienākumus Greifsvaldes Universitātē.  

Baltijas vēstures komisijas biedrs (no 1992), Starptautiskās Vācu ordeņa vēstures izpētes komisijas izpētes loceklis (no 1992), Hanzas vēstures apvienības biedrs (no 1992).      

Vairāku mācību grāmatu līdzautors un redaktors. No 1997. līdz 2004. gadam vadījis projektu “Pasaules vēsture vidusskolām”.  

 Zinātniskā darbība 
Ilgvara Misāna pētnieciskās intereses ir saistītas ar viduslaiku Livonijas un īpaši tās pilsētu, kā arī Hanzas vēsturi. Daļa viņa zinātnisko publikāciju ir veltīta Latvijas historiogrāfijas problēmām no 19. līdz 21. gadsimtam. Viņš ir publicējis vairāk kā 40 rakstus zinātniskajā periodikā un krājumos, galvenokārt vācu valodā, un ir bijis arī vairāku zinātnisko krājumu sastādītājs. 2025. gadā sakarā ar Ilgvara Misāna 70 gadu jubileju iznāca viņam veltīts zinātnisku rakstu krājums.   

 Apbalvojumi 
 2012 — Igaunijas Māras Zemes Krusta ordenis, IV šķira
 2024 — Vācbaltiešu kultūras balva

 Bibliogrāfija 
 J. Kusber / I. Misāns / M. Sach, Die drei Leben eines Historikers. Robert Vipper (1859–1954) in der russischen, lettischen und sowjetischen Geschichtsschreibung (= Transformationen – Differenzierungen – Perspektiven 11), Berlin: Peter Lang, 2024.
 A. Levāns / I. Misāns / G. Strenga, Viduslaiku Livonija un tās vēsturiskais mantojums: Latvijas simtgades jubilejai veltītā konferenču cikla “Valsts pirms valsts” otrās konferences rakstu krājums, Rīga, Latvijas Nacionālā bibliotēka, 2019.
 H. Hein-Kircher / I. Misāns (Hrsg.), Stadtgeschichte des Baltikums oder baltische Stadtgeschichte? : Annäherungen an ein neues Forschungsfeld zur baltischen Geschichte (= Tagungen zur Ostmitteleuropaforschung 33), Marburg: Herder-Institut, 2015 (2. Aufl. 2016).
 I. Misāns / K. Neitmann (Hrsg.), Leonid Arbusow (1882–1951) und die Erforschung des mittelalterlichen Livland (= Quellen und Studien zur baltischen Geschichte; Bd. 24), Köln, Weimar, Wien: Böhlau, 2014.
 I. Misāns. Klio Latvijā: raksti par historiogrāfijas problēmām = Klio in Latvia: articles on historiography problems / Ilgvars Misāns ; [redakcionālā padome: Ilgvars Misāns (galv. red.), Ilgvars Butulis, Inesis Feldmanis, Aivars Stranga, Andrejs Vasks]. – [Rīga] : LU Akadēmiskais apgāds, 2012. – 158 lpp
 I. Misāns, Viduslaiku cilvēka ikdiena, svētki un ceļojumi. Vēstures avotu krājums, Rīga: LU žurnāla „Latvijas Vēsture” fonds, 2008. – 197 lpp.
 I. Misāns. Organisation und Ablauf der Livländischen Land– und Städtetage // Jahrbuch für die Geschichte Mittel- und Ostdeutschlands, Bd. 51 (2005), München: Saur, 2006, S. 49–62.
 I. Misāns. Integration durch den Handel: Die Einheit des Ostseeraumes zur Hansezeit (12./13.-15. Jahrhundert) // Saeculum. Jahrbuch für Universalgeschichte, Köln: Böhlau, 2005, S. 227-239.
 I. Misāns. Riga — ein Vorort der livländischen Städte im Mittelalter? // Ilgvars Misāns und Horst Wernicke (Hg.) Riga und der Ostseeraum. Von der Gründung 1201 bis in die Frühe Neuzeit (= Tagungen zur Ostmitteleuropa Forschung, Bd. 22). — Marburg: Verlag Herder- Institut, 2005, S. 169-179.
 I. Misāns, A. Šnē. Klosteris, pils un pilsēta. Materiāli semināriem viduslaiku vēsturē. — Rīga: Latvijas Universitāte, 2004. — 288 lpp.
 I. Misāns, Der Städtetag als Instrument hansischer Politik der livländischen Städte // Hansische Geschichtsblätter, 119 (2001, S. 85–102.)

 Atsauces 

 Ārējās saites 
 Prof. Ilgvars Misāns: Populārzinātniska lekcija "Hanza un tās loma Latvijas vēsturē" 
 Ilgvara Misāna sarakstītie šķirkļi Latvijas Nacionālajā enciklopēdijā. 

Kategorija:1955. gadā dzimušie
Kategorija:Latviešu vēsturnieki
Kategorija:Latvijas Universitātes absolventi
Kategorija:Latvijas Universitātes pasniedzēji